40 FILICES. 
FILICES, 1. 
Priusquam nos accingimus, primarias Filicum, quae ia Brasilia exuberant, 
formas iconibus illustrare, ratum videtur ea audire, quae amicissimus Hvco Monr 
M. D. de Filicum, praesertim caudescentium , anatomia disserere atque tabulis phy- 
totomicis explicare in se suscepit. 
DE 
STRUCTURA CAUDICIS 
FILICUM ARBOREARUM 
SCRIPSIT 
HUGO MOHL, M. D. Pnor. Acap. BEnN. " 
$. 1. Ex quo cl. Desfontaines rem, quae tanti momenti est ad plantarum physiologiam, primus 
torio , caulem scilicet plantarum non ad eundem typum esse constructum, cum reperisset, pro diversa 
embryonis structura pariter et structuram vegetationemque tum Monocotyledonum tum Dicotyledonum haud 
parum differre, in quaestionem ultro ventum est, utrum etiam caulis tertiae classis, Acotyledonum scilicet , 
vegetationis legem a ceteris classibus discrepantem sequatur, an plantae illae, si caulis organisationem 
spectes, ad Monocotyledones proxime accedant. 
In qua quaestione explicanda haud dubie permagni interest, ut caudex filicum arborearum accurate 
investigetur, cum ex omnibus Acotyledoneis harum plantarum pars vegetativa summam evolutionem assequa- 
tur, eandemque ob causam structurae indoles plantarum embryone carentium in illis clarissime expressa sit. 
Quantum intersit, caudicis hujus naturam investigari, dudum Phytotomi intellexerunt, et tum .Des- 
fontaines ipse, tum plures posteriores eum diligentius investigandum sumserunt, Quaecunque vero de ca 
re observata et in vulgus edita sunt, non ea subtilitate mihi pertractata esse videntur, qua opus est, ut res 
in liquidum adducatur, et quae ex observationibus illis comperta et allata scimus, magis dubitationem mo- 
vent, an observationes recte institutae sint, quam ea de re edocémur. taque operi, rem denuo inqui- 
rendi, non supersederi posse videtur et forsitan mihi contigit, ut iis, quas exponam, observationibus cer- 
tum quoddam fundamentum jaciam, cui structurae, quae plantarum. cryptogamicarum cauli propria est, ex- 
plicatio accuratior superstrui possit. 
q '$ 2. Priusquam vero ad descriptionem structurae illarum plantarum transeam, non alienum ab re 
mihi esse videtur, quantum , qui prius rem inquisiverunt, profecerint, brevibus proponere. 
" Primam descriptionem. anatomicam filicis arboreae caudicis diligentius expositam Desfontaineo de- 
bemus, quippe qui in notissima illa dissertatione de Monocotyledonum et Dicotyledonum structura *) filicum 
quoque arborearum mentionem facit. — 
Descriptio ejus haec est: caudex earum fibris ligneis constat et laminis varie contortis, quae versus 
ambitum caulis latiores sunt et propius ad se inyicem accedunt, quam mediam versus partem. Intervalla 
*) Mém. de l'Institut. Tom. I. pag. 478. 
